PROTOCOL DE ÎNFRĂŢIRE ÎNTRE MUNICIPIUL TIMIŞOARA (România) ŞI ORAŞUL PALERMO (Republica Italiană)
Municipiul Timişoara (România) şi oraşul Palermo (Republica Italiană), denumite în continuare Părţi,
având în vedere tradiţia bunelor relaţii româno-italiene, convinse că relaţiile de prietenie şi cooperare dintre ele vor contribui la crearea unui parteneriat pe baza aspiraţiilor comune de dezvoltare în cadrul Uniunii Europene,
au convenit încheierea prezentului protocol de înfrăţire, stabilind următoarele direcţii de cooperare:

	Art. 1
	Promovarea schimburilor de experienţă în toate domeniile de interes şi specializarea lucrătorilor din administraţia publică locală şi din sectorul public, în general.

Promovarea unor relaţii din ce în ce mai strânse de prietenie şi colaborare între cele două oraşe, respectând cultura şi tradiţiile celor două popoare, inclusiv în contextul construirii unei case comune europene.

	Art. 2
	Favorizarea participării operatorilor economici din cele două oraşe la târguri, expoziţii şi workshop-uri cu scopul unei mai bune cunoaşteri reciproce a sectorului de producţie. Favorizarea schimburilor comerciale, realizarea şi punerea în practică de proiecte, favorizarea contactelor între agenţii economici din cele două oraşe.

	Art. 3
	În cadrul colaborării bilaterale, oraşele Timişoara şi Palermo vor dezvolta noi relaţii în sectorul activităţilor de mediu, socio-culturale, sportive şi sanitare.
Vor favoriza schimbul reciproc şcolar şi cultural, propunând – atunci când este posibil – crearea de burse de studiu tocmai în acest scop.

	Art. 4
	Promovarea unei culturi a păcii, cu respectarea şi înţelegerea fiecărei individualităţi, pentru a garanta o convieţuire civilă corectă. 

	Art. 5
	Favorizarea cunoaşterii celor două oraşe, punând un accent deosebit pe creşterea fluxurilor turistice reciporce.

	Art.  6
	Favorizarea activităţilor prevăzute în prezentul protocol, inclusiv prin participarea tuturor instituţiilor publice. Dacă se consideră necesar pentru atingerea obiectivelor propuse, Primăriile din Timişoara şi din Palermo pot implica şi instituţii şi societăţi private, cu respectarea legislaţiei în vigoare. 


Prezentul protocol intră în vigoare de la data semnării şi va rămâne în vigoare pe o perioadă nedeterminată. Protocolul poate fi denunţat prin decizia uneia dintre părţile semnatare. Partea care doreşte denunţarea Protocolul trebuie să notifice acest lucru în scris celeilalte Părţi.
Semnat la ____________ , la _________ , în două exemplare originale, fiecare în limbile română şi italiană, ambele texte fiind egal autentice.

Primarul Municipiului Timişoara
Primarul Oraşului Palermo

